text: Пауловния още едно решение за биоенергетиката Биомасата е една от основните алтернативи за Европа в преодоляването на енергийната є зависимост от изкопаемите горива. Преди 6 години ЕС прие План за действие за биомасата като първа съвместна стъпка, с която се определят необходимите мерки за стимулиране използването на биомаса в транспортния сектор, за отопление и производство на електрическа енергия, следвани от взаимно свързани мерки за доставка на биомаса, финансиране и проучвания. За да преодолее зависимостта си от внос на енергийни ресурси, България трябва да положи усилия за разрастване потенциала на биомасата и за по-ефективното є усвояване. Тук значително може да помогне по-широкото използване на екзотичното дърво Пауловния, което е сред най-ценните енергийни култури в света. Ясно изразена тенденция в световен мащаб е нарастването на потреблението на биомаса, особено на дървесина за енергийни цели. Това се дължи на предимствата, които има този вид възобновяем енергиен източник. Още по време на разработване на План за действие за биомасата през 2005г. Европейският парламент отбеляза, че биомасата има много предимства в сравнение с конвенционалните енергийни ресурси, както и пред много ВЕИ, поради сравнително ниската си цена, независимост по отношение на климатични фактори, създаване на условия за развитие на регионалните икономически структури и осигуряване на допълнителни доходи на местно ниво. България, като страна, чиято зависимост от внос на енергийни ресурси е над 70% (при отчитане на ядрената енергия като вносен енергиен ресурс), може да промени тази картина чрез увеличаване обема на използваема дървесина и ефективното є оползотворяване. Националната дългосрочна програма за насърчаване използването на биомасата в периода 2008-2020г. предвижда увеличаване на дърводобива с 50% до 2020г. спрямо добитите количества за 2005г. Това е синхронизирано и с Националната стратегия за устойчиво развитие на горския сектор в България. Според Националния план за действие за енергията от ВЕИ в България разпределението между различните видове източници е неравномерно, като най-голям дял притежават хидроенергията (~31%) и биомасата (~36%). Това предполага добра основа за развитие на биоенергетиката у нас. Изграждането на инфраструктура за оползотворяване на биомасата във вид на топлина, електричество и горива става само след като са гарантирани сигурни доставки, на добри цени и то в дълъг период от време. Освен с използване на битови отпадъци, отпадъчна биомаса от производства и селско стопанство и прираст от устойчиво горско стопанство, доставките могат да се гарантират и със специалните енергийни култури. Растителните енергийни култури се отглеждат специално за енергийни цели. Те могат да бъдат едногодишни или многогодишни, тревни или дървесни видове, които се използват за получаване на различни горива, електричество и топлина. В България се работи по въпросите за използване на една много ценна дървесна енергийна култура – Пауловния. Тя ще даде шанс за още по-голямо увеличаване на добива на дървесина за енергийни цели у нас. Пауловния като енергийна култура Според таксономичната йерархия Пауловния (Paulownia) е род, обединяващ няколко дървесни вида, които се отнасят към семейство Paulowniaceae. Те произхождат от Китай, на юг до Северен Лаос и Виетнам. Дълги години са култивирани в Япония, Корея и САЩ, а по-късно и в Европа. Видовете от род Пауловния са бързо развиващи се, с кратко сеитбообръщение, с твърда дървесина и големи размери. Те се отнасят към дърветата, осигуряващи висок добив на биомаса и дървесина на декар, или така наречените HDSR (high-density, short-rotation) видове. Докато преди години тези дървета се използваха предимно за производство на хартия и мебели, днес на тях се гледа все повече като на енергийни култури, т.е. комерсиализират се за производство на биомаса, която се конвертира в биогорива и биоенергия. Като енергийна култура Пауловния има изключително добри качества. Това е може би най-бързо растящият вид с твърда дървесина. Ако се отглежда при подходящи условия може да достигне 4м височина за 6 месеца. Някои видове насаждения Пауловния се развиват толкова бързо, че са готови за добив на дървесина само след 5-8 години, след което се възстановяват от останалата коренова система. Поради този факт Пауловния си е спечелила наименованието дърво-феникс. Друго предимство е, че дървото не е претенциозно към почвените и климатичните условия. Добре се развива върху техногенни, замърсени, обезлесени и ерозирали почви, както в по-северни, така и в по-южни райони, с което дава решение на два проблема. От една страна се използва за фиторемедиация - бързо залесяване на нарушени терени, оказвайки положителен екологичен ефект върху структурата и качеството на почвите, качеството на въздуха и микроклимата. От друга страна добрата є приспособимост към неблагоприятни условия позволява да се използва повсеместно и най-вече без да се заемат обработваеми плодородни земи. Това означава, че суровината може да е достъпна на всяко място, в предвидимо количество без зависимост от транспортиране на дълги разстояния или от климатични условия. Освен това не е необходимо да избираме между храна и горива. Тук се избягва противопоставянето с хранителните селскостопански култури, защото Пауловния няма да се конкурира с тях за земя, за разлика от много тревни енергийни култури. Пауловния има огромен потенциал като източник на биомаса, защото превъзхожда други енергийни култури по доста показатели. Мощната коренова система спира ерозията на почвата и извлича различни замърсители от нея. Короната е голяма и плътна с широки петури на листата. Това означава голяма фотосинтезираща площ и голямо количество обезвреден СО2. Дървесината е плътна и качествена и може да се използва в съпътстващи производства – целулозно, хартиено, мебелно и други. Има проекти, в които успоредно с биомасата като енергийна суровина, Пауловния се използва дори за добив на мед, вино и субстанции за фармацевтичната индустрия. Освен това насажденията Пауловния толерират широк кръг екологични и климатични условия, обуславящи нисък риск от пожари. Едно от най-важните качества на дървото, които го определят като ценна енергийна култура, е високият процент на преобразуване на хранителните вещества, въглерода и други елементи в дървесна тъкан. Това гарантира бърз прираст на енергийно калорична биомаса. От друга страна адаптивните особености на Пауловния я правят силно инвазивен вид, с койот трябва да се внимава при внасянето в чужди ареали, местообитания и екосистеми, за да не представлява заплаха за биоразнообразието. Ето защо за енергийни цели се налага използването на стерилни видове, които не произвеждат жизнеспособни плодове и семена. Днес много университети и компании по света работят по проекти за получаване на разсади Пауловния чрез тъканно култивиране. Така една малка лаборатория може да даде стотици хиляди бройки посадъчен материал, получени по метода ин витро. В България през последните години също е постигнат успех в тази област. По метода ин витро микроразмножаване, в съответствие със собствена патентно защитена технология, фирма BIO TREE произвежда посадъчен материал от повече от 10 разновидности от чисти и хибридни видове Пауловния. Те са с отлични екологични, технологични и енергийни качества. Фирмата има за цел да се превърне в основен източник на висококачествен, немодифициран на генетично ниво посадъчен материал на Пауловния. Какво печелим, ако използваме Пауловния? От употребата на Пауловния могат да спечелят собственици на земя, инвеститори на инсталации за конвертиране на биомаса в енергийни суровини, общините, държавата, природата и всички ние – потребителите на горива, топло- и електроенергия. Както вече споменахме, това е дърво с всестранно приложение и с доказан принос във възстановяване и поддържане на екологичното равновесие. Отличавайки се от много други енергийни култури, Пауловния премахва дебата храна срещу гориво. Биомасата от тези дървета има богато съдържание на органичен въглерод и ниско пепелно съдържание, което я прави добър възобновяем енергиен източник. За разлика от други ВЕИ, Пауловния дава разнообразие от енергийни продукти – брикети, пелети, биогорива, синтетичен газ, водород, електричество и топлина. Практически може да е налична навсякъде, за разлика от други източници на енергия, които са ограничени географски или зависят от климата. В допълнение, технологиите за енергийна конверсия на дървесина са сред най-рентабилните и надеждните. Фактът, че след отрязване на дървото то израства от корена и това може да се повтори до 12 цикъла, означава спестени труд, време и средства за обработка на земята и поддържане на културите. Има възможност и за съвместно отглеждане на други видове култури. Въпреки че при изгарянето на биомасата и биогоривата се получава CO2, тяхното използване съвсем справедливо се приема за екологично. Това е така, защото освободеният в атмосферата CO2 не е повече от този, който преди това е бил уловен във фотосинтезата. С други думи използваме горива с нулев въглероден ефект. Според Енергийната стратегия на Република България до 2020 година използването на биогорива и биомаса следва да води до намаление на емисиите на парникови газове при тяхното производство с поне 35% в краткосрочен план. От 01 януари 2017г. това намаление следва да бъде поне 50%, а от 01 януари 2018г. - поне 60% за биогоривата и течните горива, произведени в инсталации, в които производството е започнало след 01 януари 2017г. Предвидено е сериозно място за биомасата, биогоривата и биоенергията в енергетиката на България в бъдеще и Пауловния може да заеме решаваща роля в това бъдеще. Тя открива привлекателна възможност за покриване на енергийните нужди на местно ниво и преодоляване на зависимостта от изкопаеми горива и внос на енергийни продукти. При това с редуциране на парниковите емисии. Технологии за енергийно преобразуване Ако вече сме Ви убедили в изключителните заслуги на Пауловния като енергийна култура, да видим как енергийният резерв във биомасата є може да се конвертира в използваема за нас енергия. Тук могат да се използват всички технологии и инсталации, приложими за биомаса и дървесина. Технологиите са химични, биохимични, термични и комбинации от тях. При термичните технологии доминиращият механизъм на преобразуване е високата температура. Такива са изгаряне, овъгляване (печене), пиролиза и газификация. При изгаряне на дървесина за получаване на енергия, обикновено се използва паров котел. Дървесината се запалва, а получената пара при горенето се използва за генериране на електричество. Биомасата може да се изгаря и съвместно с изкопаеми горива. Така тя може да се оползотворява много по-изгодно във вече налични инсталации за изгаряне на въглища, например. Необходимo ще е само добавяне на котел за изгаряне на двата вида горива. Преди изгарянето дървесината може да се обработи с цел подобряване на горивните є характеристики. Това става при нейното сушене, раздробяване, печене и получаване на пелети, брикети и дървени въглища. Пелети от дървесина на Пауловния могат да се получават при пресоването на дървесни стърготини, получени като отпадъчни продукти в производство на мебели, хартия, дървени къщи, лодки и други от дървесината на този вид. Печенето или овъгляването на дървесината може да се приеме като лека форма на пиролиза, протичаща при температури между 200-320°С и липса на кислород. По време на процеса водата и летливите вещества се отстраняват, а биополимерите се разлагат частично Така се получават био-въглища - по-качествено гориво с енергийно съдържание 20-25GJ/t, което по-късно се включва в горене или газификация. При овъгляването дървесината намалява значително обема си, което улеснява транспортирането. Освен това се елиминира биологичната активност на биомасата и тя може да се съхранява по-дълго. Основно предимство на био-въглищата е, че с тях се постигат по-високи температури на горене в сравнение с дървесината. Пиролизата на дървесина протича в пиролозини котли при много високи температури – до 800°С, без кислород или при контролирани концентрации на кислород, водород и вода. По този начин освен дървени въглища се получават много газове, течности, масла и пепел. Най-ценни са така нареченият био-нефт, пиролизно масло или био-масло, метан и водород. Био-маслото е тъмно кафява течност, синтетично гориво, заместител на нефта, което може да се използва за производство на електричество и синтетичен газ. Може да се изгори в дизелов двигател, газова турбина или пещ. Газовата фракция може да се използва за двигатели с вътрешно горене, котли и газодвигателни електростанции. Газификацията е оптимизирана форма на пиролиза, при която се отделят предимно газообразни горива – дървесен газ, карбуриран газ или сингаз, богат на въглероден окис, водород и метан. Други варианти са химичните и биохимичните трансформации. Анаеробното разграждане се използва за получаване на биогаз, богат на метан и водород. Алкохолната ферментация пък дава етанол като основен продукт от ферментацията на захарите. Етиловият алкохол се използва активно като компонент на горива за автомобили в САЩ и Бразилия, а вече навлиза и в Европа. Възможности дава и трансестерификацията – процес на обмен на естерни и алкохолни групи във въглеродните вериги, често катализиран от биокатализатори липази. Използва се за производство на метанол и биодизел. Съществуват и други методи, върху които учени и технолози продължават да работят, главно с цел подобряване на ефективността на процесите, намаляване на инвестициите и повишаване на екологосъобразността.


source: fineweb

text: |Изграждане на успешен мениджърски екип| Явор Янкулов, доктор по икономика Днес успехът на една компания не може да зависи само от един човек. Но да се сформира успешен екип, при това на мениджърско ниво, не е лесна задача. Друг изход обаче няма. Затова, нека се поучим от опита на едни от най-успешните компании по света.Не само специализираната бизнес преса обича да разказва за успешни генерални директори, лидери на своите организации, проявили почти приказен героизъм и спасили (обновили, възродили и пр.) своите компании. Във всички времена е имало и ще има хора, извършващи велики постъпки, но дори и Джак Уелч, на когото до голяма степен General Electric дължи своите успехи, ярък представител на "героичната" категория мениджъри, многократно подчертава: "Ние събрахме наистина талантлив екип, който да управлява най-големите ни предприятия, но вероятно най-важното си остава това, че при нас цари дух на колегиалност, взаимно доверие и уважение към постиженията на другите." На практика успехът на една фирма все повече зависи от мениджърския екип. Ударението е именно на думата "екип"! Уелч е достоен за възхищение не само защото за 20 години като шеф на GE доходите на компанията нарастват 7 пъти, а най-вече с факта, че той изгражда като успешни мениджъри много от настоящите шефове на компаниите от Fortune 500. Практиката не вярва на мита за героичния лидер. Цифрите показват, че повечето компании понасят спад в доходите в средно срочен аспект (до 2г.), при замяната на висшите мениджъри. Такива са примерите за Procter & Gamble, Gillette, Unilever, Kellogg и много други, които имат спад между 19 и 33% за първата година от "новото" управление. Всяко правило си има и изключения и в случая това е Nestle с 18% ръст, но една птичка потвърждава правилото. Дългосрочният успех на една фирма зависи от цял екип мениджъри и практиката показва, че при наличие на силен отбор и запазването му като цяло, ролята на "най-висшия" мениджър не е толкова решаваща. Липсата на екип има и мултиплициращ ефект - слухове, вътрешни борби, кабинетни интриги, които придружават промяната. Не рядко една компания разполага с множество силни лидери като част от мениджмънта, но силни "сами за себе си". Ефектът е както при липсата на екип. Изследване на над 100 компании и повече от 500 мениджъри позволява да се изведат основните принципи на успешния екип, които са представени по-долу. Основният извод заслужава да се представи в аванс: Успешният мениджърски екип е съставен от хора, които са (психически) готови и (професионално) подготвени да работят в екип. Ефективността на мениджърския екип зависи от три главни неща: По-подробните резултати от проучването показват, че успешният екип се отличава със следните умения (характеристики): ИЗВЛИЧАНЕ НА РЕАЛНИТЕ ПРОБЛЕМИ Сбити ориентири Отсъствие на съгласувана позиция Отсъствие на "дълбоко разбиране" Липса на "стратегическа насоченост" Отсъствие на диалог Неконструктивно поведение Неспособност да се променят И още един интересен факт - 80% от мениджърите определят своята подготовка като "напълно достатъчна", но само 30% оценяват по същия начин и подготовката на своите колеги! КАК СЕ СТАВА УСПЕШЕН МЕНИДЖЪРСКИ ЕКИП? 1. Работа на няколко направления. 3. Минимална външна намеса 4. Време за размисъл Създаването на нова организационна структура едва ли ще подобри работата на мениджърския екип. И все пак, това е най-честият опит на практика да се подобри работата. Първоначално изглеждаше, че организацията започва да се развива по-успешно. След няколко месеца обаче генералният директор забеляза, че огромна част от времето на висшия мениджърския екип отива за управление на отделни бизнес единици, където постоянно възникват проблеми. Оказа се, че новите мениджъри - управители на магазините, не спазват общата фирмена стратегия и дори са готови да я нарушат, ако това ще доведе до по-успешна работа (само) на техния обект. "Помагащите" висши мениджъри - търговски, маркетинг, финансов и пр. Директори на компанията, не само постоянно бяха ангажирани с проблемите на някой отделен магазин, но и самите те работеха "на парче" и изпускаха от поглед общата стратегия на компанията. Можеше ли въпросът да се реши, при това без да се прави връщане към старата организационна структура? Генералният директор, със съдействието на нашия екип, отдели един месец за проучване начина на управление и поведение на мениджърите. Оказа се, че само половината от тях участват при обсъждане на общите стратегически въпроси. Другата половина или отсъстваше, или не взимаше отношение по разглежданите въпроси. Решенията се вземаха с консенсус, и в последствие "кибиците" сред мениджърите не спазваха общата стратегия. Ние поискахме от мениджърите да опишат 10-те основни цели пред компанията. Оказа се, че съществуват сериозни различия още на този етап. Наложи се да се започне отначало - формулиране на общи цели. Допълнителните интервюта с мениджърите показаха един сериозен проблем - между тях нямаше видими противоречия, но те просто не се разбираха на професионална основа, комуникираха по съвсем различен начин, като всеки даваше приоритет на своята професионална област. В продължение на четири месеца проведохме кратки серии от 6 стратегически сесии. Започнахме с уточняване на комуникационните канали, през развитие на личностните компетенции, анализ на обкръжаващата среда, пътища за повишаване на ефективността, прецизиране на стратегията и изграждане на конкурентни предимства. Темите не бяха избрани случайно. Общият резултат - мениджърите започнаха да разбират чуждите позиции, осъзнаха необходимостта от обща стратегия и най-важното - съумяха съвместно да я разработят. Привлечени към участие бяха и новите мениджъри - управители на магазини. Общата работа доведе до създаването на нова организационна структура от матричен тип, която спомогна за повишаване ефикасността на управлението и засили контрола, при запазване динамиката на управлението. Още 6 месеца по-късно анализът показа, че общата визия и цели на компанията не просто се познават, а са приемани безусловно от всички нива в организацията. А компанията отчете 42% ръст на печалбата при 11% нарастване на пазарния дял. |< Предишна||Следваща >|


text: Парник Парникът или оранжерията е сграда с прозрачни стени, която служи за отглеждането на растения. Парникът предпазва растенията от неблагоприятни атмосферни условия и същевремено им позволява да приемат нужната за тяхното хранене слънчева светлина. Ако стените на парника са от стъкло, инфрачервените лъчи, отделяни от неговите предмети и растения, не могат да го напуснат и това повишава температурата на вътрешността му много над температурата на външната за него среда. Явлението парников ефект дължи името си на тази особеност на стъклените парници.


text: @Hua Lamphong Hostel е благоприятно място за почивка и отмора след напрегнат ден, добре разположен в ресторанти, култура, разглеждане на забележителности зона на град Банкок. Хотелът не е далеч от центъра на града - намира се само на 2 km от него, а до летището се стига за около 50 минути. За тези от Вас, които търсят приключения, Гара Хуалумфонг, МРТ Хуа Ламфонг, Уат Траймит са само част от местата, които са достъпни за посетители. Възползвайте се от богатството на ненадминатите услуги и удобства в Банкок. Wi-Fi връзка в общите части, румсървиз, трансфер до хотел/летище, сейф, паркинг са само част от нещата, които отличават @Hua Lamphong Hostel от останалите хотели в града. Във всяка стая ще намерите висококачествени удобства като стаи за непушачи, сателитна/кабелна телевизия, безплатна минерална вода, достъп до интернет (безжичен), климатик, които ще Ви помогнат да релаксирате след дългия ден. Освен това в хотела можете да се възползвате от множество предложения за приятно прекарване на свободното време. Насладете се на несравнимото качество на услугите и престижното местоположение на @Hua Lamphong Hostel.


text: Много сложен случай сте. Не съм лекар, а само лично засегната от заболяването (в семейството ми). Само гръден хирург би могъл да прецени дали може да се оперира или не. Това, че е в центъра на дроба, не е причина да не оперират, а напротив. По-скоро се притесняват, че само левия дроб няма да може да снабдява достатъчно организма с кислород. А и байпасите, и бъбречните проблеми, и диабета - много е сложно, наистина. А това, че петното се мести - наистина е странно. При нас си беше само на едно място и също не се влияеше от антибиотици. Но за 10 месеца (от първото му виждане до операцията) не беше нараснало много - от 2-3 см беше станало към 3-4. Аструков направи операцията и, какво да ти кажа, на ръце бих го носила, велик човек е той! Като чета резултатите от бронхоскопията ми се струва, че целия десен дроб е засегнат. Петното се "мести", защото се запушва ту една, ту друга част от дроба и затова изглежда като петно на снимката. Иначе процесът е по бронхите. Това, че е диференциран, означава, че се развива по-бавно и е по-малко агресивен. Освен детокса нека да пие и сок от грейпфрути (прясно изцеден) - стига да няма противопоказания от страна на другите лекарства. Успех! Ако се колебаете какво да направите при здравословен проблем, правилният подход е да отидете на лекар.


text: Тиквичките и картофите се нарязват на малки кубчета - като за мусака. Слага се да заври ориза с олиото и вода в отношение 1:3. След като набъбне, се прибавят тиквичките и картофите. След като омекнат и те, се слага каймата на малки парченца. Най-накрая се сипва доматеният сок или настърганият домат. Щом се дръпне от огъня се овкусява с черен пипер и сол и се добавя джодженът. Познат е още като селим или лющян, а наименованието девесил, според народните вярвания, означавало девет сили". Толкова получавал онзи. който го ръсел обилно в яденето.


text: Прочети цялата публикация Лесна и здравословна рецепта, която може да поднесете на вашите близки и приятели за всеки повод :) Продукти: 500 г смляно месо (на половина телешко и свинско) 1 яйце 5-6 с.л. галета черен пипер кимион магданоз мазнина за пържене Продукти: 1 по-малка зелка, 1 глава чесън, олио, сол, 2 супени лъжици оцет. Начин на приготвяне: Зелката се изчиства и се измива. Отстраняват се твърдите части и се нарязва на тънки ивици. Чесънът се изчиства, счуква се в хаван с щипка сол и се смесва с оцета. Зелето се посолява и се намачква леко. Прибавят се олиото и чесновата смес и се разбърква Гювече със сирене - Гювечетата се намазват с маслото. Яйцата се разбиват и към тях се прибавя натрошеното (не настъргано!) сирене. Може да се добави черен пипер... Рецепта за Десерт с маскарпоне, цедено кисело мляко и сини сливи - начин на приготвяне, калории, хранителни факти, подобни рецепти. Нежен десерт за всеки повод!


text: Порт Жантил Порт Жантил (на френски Port-Gentil, население през 2001 г. около 125 000) е вторият по големина град в Габон и най-голямото пристанище. Градът е център на габонскота нефтена и дървопреработвателна индустрии. Градът е заобиколен с гора и местността не е свързана с път с останалата част на страната. Порт Жантил е разположен близо до нос Лопез, най-западната точка на Габон. Градът е построен на остров Манджи в делтата на река Огове от французите, които подписват мирен договор с племето Орунгу през 1873. Градът е използван за лагер на експедициите на де Браза във вътрешността на страната, а през 1894 в него е създадена митница. Пристанището е кръстено на Емил Жантил през 1900 и значението нараства след мисията, която води през 90-те години на 19 век. След края на Първата световна война става пристанище за дървесина, но се разраства бързо след като „Елф“ започва да прави проучвания за наличие на нефт в района.


text: Повечето жени знаят, че приемането на лекарства по време на бременност не е шега работа. Всички курсове за бъдещи майки включват и лекция за дишането по време на раждане. Дори да ти се струва незначително, то всъщност оказва съществено влияние върху процеса и най-вече върху бебето. По време на подготовка ти за раждане трябва да обърнеш особено внимание на дишането. Но какво всъщност означава правилно и неправилно дишане и как да контролираш това точно по време на родилния процес, когато е най-добре да не мислиш за нищо? Според много специалисти и многодетни майки болката по време на раждане изобщо не е задължително условие. Особено става въпрос за нетърпимата болка, която показват по филмите и телевизията, когато потна и обезумяла жена се мята и крещи. Раждането е естествен процес, а дискомфорта и болката през това време са единствените, които са естествени и нужни на тялото, а не са в следствие на удар, нараняване или болест. Разбира се, не може да се гарантира, че появата на бебето ще мине без никаква болка, въпреки че има много майки, които свидетелстват и за това. Болка има, но тя в никакъв случай не е нетърпима. Нетърпима може да стане благодарение на страха и негативната нагласа, а също и на неприятните и излишни манипулации, които прилагат в родните болници. Основна причина за страха и болката е дискомфортът, липсата на интимност в този момент, форсирането на раждането с медикаменти и неестествената хоризонтална поза, в която раждат майките в България. Съвсем естествено, че при тези условия организмът на майката се подготвя за отбрана и бягство, страхът и притеснението карат мускулите да се стегнат, дори раждането може да спре за известно време. А стягането и страхът пречат на бебето да заеме най-благоприятната позиция за раждане и да слезе надолу по родовите пътища. От там и болката, която се усилва и благодарение на психическите фактори. Така страда и бебето и майката, а раждането се удължава. Всичко това е в следствие мозъчните сигнали на страх, притеснение и нуждата от „бягство от ситуацията”, което подсъзнателно се загнездва в жената и действа на чисто физическо ниво. Именно за това е изключително важно раждащата да се чувства комфортно, спокойно, да е обградена от близки (мъж или майка), да има доверие на акушерката или лекаря и да бъде оставена да ражда активно, следвайки инстинктите на тялото си. В този процес мозъкът и съзнанието не бива да участват, тъй като могат само да попречат на естественото развитие. Дихателните техники са начин да преодолееш страха, да не мислиш за излишни неща, да изтласкаш притесненията си и не на последно място – да осигуриш на тялото си и на бебето си качествени дози кислород. Последното е много важно, за да може детето да не губи тонове и да е във форма по време на раждането. Правилното дишане по време на разкритието и най-вече през последния етап от раждането ще ти помогне да се освободиш от напрежението в мускулите, което неминуемо се натрупва по време на контракциите и напъните. Понякога това дишане може да бъде озвучено, вокализацията не пречи, напротив – подпомага освобождаването на напрежението и потушаването на болката. Не става въпрос за истеричните крясъци. При освободена психика, при дълбоко дишане може да се получат спонтанни вокализации, идващи някак издълбоко. Важното е да правиш това, което ти подсказва тялото, без никакви задръжки. Дълбокото дишане и вокализацията са изпитани техники за обезболяване по време на раждане. Може да правиш дихателни упражнения още преди да настъпи крайния момент. Те са не по-малко важни, отколкото гимнастиката за бременни и упражненията на тазовото дъно. В йога курсовете за бременни ще намериш качествена информация за техниките за дишане. Ако достатъчно усърдно и дълго тренираш, правилното дишане ще се превърне направо в автоматичен процес, за който няма да има нужда да мислиш, когато настъпи големият ден. Това ще ти позволи ефективно да снижиш чувството за болка и дискомфорт. Както знаеш, раждането се дели основно на три главни етапа – разкритие, раждане на бебето и накрая – раждане на плацентата. Дишането в трите етапа може да бъде различно с оглед подпомагане на съответната задача в периода. В началото, когато тепърва се случва разкритието и контракциите не са регулярни и болезнени, дишането не е нужно да е по-различно от обикновеното. Може да се занимаваш с ежедневните си дейности, много е важно да не спираш да се движиш. Качвай стълби, вземи си дълъг душ, разхождай се на чист въздух, не спирай да се движиш. Когато контракциите станат по-силни и на често, тоест шийката на матката се изглажда и разкрива, може да започнеш с обезболяващите упражнения по дишане. Важното е да вдишваш дълбоко, от корема, бавно и постепенно и бавно да издишваш. Вдишването е през носа, а издишването през устата, като второто е добре да е по-дълго. Грубо казано, докато вдишваш може да броиш от едно до четири, а когато издишваш от едно до шест. При такова дишане, бебето получава повече кислород, а ти се отпускаш ефективно, разсейваш се от неприятните дразнители, като болка, шум и силна светлина. Когато контракциите се засилят може да добавиш и вокализация, помага ефективно, а и бебето чува познатия глас на мама и се успокоява. Не забравяй, че болката по време на раждане не е враг, а помощник. Тя доказва, че разкритието, завъртането, наместването и слизането на бебето се извършват ефективно. Важното е да приемеш дискомфорта и да не го мислиш, да не се съсредоточаваш върху болката, а просто да я оставиш да мине през теб, за да свърши своята важна работа. Ако се съпротивляваш на болката, тя ще се усили, ще я усещаш по-дълго и по-силно. Когато настъпи времето за изгонването на бебето, важното е да изчакаш, докато усетиш истинските напъни. Тялото ти подсказва за това и няма как да го объркаш, сякаш ти се ходи до тоалетната, сякаш мускулите ти работят без твоя контрол и избутват бебето. Важно е да изчакаш този момент, а не да напъваш изкуствено и по заповед на медицинския персонал, защото така се увеличава рискът от разкъсвания, от спукване на кръвоносни съдове и кръвоизливи. Добре би било и да заемеш, не хоризонтална позиция на магарето, а удобна за теб поза, въпреки че у нас все още това е лукс, който предлагат само една, две частни болници. На този етап е препоръчително да вдишаш колкото можеш дълбоко и да издишаш едва ли не всичко и тогава да напънеш в продължение на няколко секунди с дупето и с корема. В никакъв случай не напъвай с главата и от гърдите. След това бързо вдишай и издишай дълбоко, задръж за кратко дъха и напъвай отново за няколко секунди. И така колкото усетиш, че ти е нужно. Почивай си, когато тялото ти не подсказва за напъни. През това време просто дишай дълбоко, не задържай дъха. Когато се роди главичката, започни да дишаш кучешката, по-бързо и дори с отворена уста. Последната фаза е раждането на плацентата. Става съвсем безболезнено с пореден напън, подобен на тези, с които бебето е изляло навън. Не е нужно специално дишане, важното е отново да заемеш удобна поза, да се разхождаш или да клекнеш. Разбира се, по време на раждане едва ли ще си броиш вдишванията и издишванията. Важното е да не задържаш дишането и по възможност да го правиш дълбоко, като вдишваш през носа и издишваш през устата. Подготовката по време на бременността никога не е излишна, защото в сюблимния момент тялото ти само ще знае какво да прави.


text: 60 моста в България били в предаварийно състояние от поне 5 г. По думите на проф. Костадин Топуров извършването на ремонти изисква много по-големи разходи, отколкото постоянните поддръжки, обследванията, наблюденията. Снимка: БГНЕС Около 60 моста в България са в предаварийно състояние подобно на срутеното съоръжение на река Струма, обяви проф. Костадин Топуров, ръководител на катедра „Транспортни съоръжения“ в Университета по архитектура, строителство и геодезия (УАСГ). Той цитира информация от изследване на френски специалисти от преди поне 5 години, финансирано по линия на предприсъединителните програми, докато България беше кандидат-член на Европейския съюз. „Много от мостовете в България са в състояние, заради което не могат да изкарат експлоатационния си живот, който е 100 години. Една от основните причини за това е некачествено проектиране не толкова от самите проектанти, а по времето на социализма опитът за спестяване на материали. Второ, строителството; трето – поддръжката, която е много важен фактор. Липсва такава поддръжка по-скоро. Няма нещо, което веднъж построено, след това да го изоставиш в ръцете на природата и после да искаш да следва своя естествен живот“, заяви проф. Костадин Топуров пред БНР. По думите на професора извършването на ремонти изисква много по-големи разходи, отколкото постоянните поддръжки, обследванията, наблюденията. „Окончателните действия струват много по-скъпо, отколкото да ги поддържат, преди да се разрушат“, убеден е проф. Костадин Топуров. Той обясни, че заедно със специалисти са участвали в съставянето на всички национални приложения за сеизмичното проектиране на мостовете. „Състоянието на нашите мостове по обективни причини се намира в не много добро положение по отношение на сеизмичното осигуряване. Когато са проектирани и изграждани, мостовете не са били построени в съответствие с реалната природа на самото съоръжение“, допълни професорът. Той посочи, че има три групи на територията на България, които отговарят за състоянието на мостовите съоръжения. „Едната е Агенция „Пътна инфраструктура“ - тя има лаборатория по пътища и мостове и мисля, че трябва да има оборудване за проверка на мостове. Втората институция, която се занимава с голяма група мостове, е Националната компания „Железопътна инфраструктура“ (НКЖИ). В момента там положението също е занемарено. Трета група собственици са общините, като особено важни са общините на големите градове, в които може би има отговорна дирекция, но няма мощности за направата на огледи. Както виждате, малкитемостове в Софийска област също са в много лошо състояние“, посочи още проф. Костадин Топуров. Той не се ангажира с прогноза дали мостовете в „предаварийно състояние“ ще рухнат или не. „Проблемът е системен, нямаме ясно изградена система, в която всеки момент основните големи съоръжения да кажем в какво състояние се намират, какво очакваме и кога да планираме ремонтите им, като изключим аварийните ремонти заради бедствие“, подчерта проф. Костадин Топуров. Той отбеляза, че реакцията на правителството след срутването на мостовете край село Рибник и Владая създава чувство на противоречие. „Не знам как може да се решат неща, които са отлагани с десетки години в рамките на едно политическо решение. Като политическа реакция това е положително, но оттук нататък трябва да се създаде система за поддържането на мостовете. Трябват пари, планиране, приоритетни схеми, при които парите да се влагат първо в най-критичните мостове“, обясни още проф. Костадин Топуров.


text: Плевен. „Обзалагам се, че нова атомна електроцентрала в Белене ще има. Ако правителствота не осъзнае грешката си, то едно следващо ще запише като точка първа – възобновяване на проекта”. Това заяви експрезидентът Георги Първанов пред стотици привърженици на каузата, които се събраха на протестен митинг пред драватичния театър в Плевен. Това не е просто грешка, а престъпление и предателство към националните интереси. Отговорност носи не толкова правителството, колкото премиерът Бойко Борисов, каза Първанов, с което придизвика освирквание след публиката. „Не на лъжите”, „Искаме си работните места” и „Искаме бъдеще за децата си” – гласяха лозунги на участниците в третия поред протест срещу стопирането на проекта. Правителството взе решение за обезлюдяване на Северна България, допълни депутатът Румен Петков. Той съобщи, че митингът е подкрепен от участници от Монтана, Враца и Ловеч. Местните централи на двата най-големи синдиката също застанаха зад каузата за възобновяване на строежа. Над 2000 подписа бяха събрани под искане за референдум.


text: Централната банка на Република България е изградена и функционира въз основа на Закона за Българската народна банка. Основната цел на БНБ е да поддържа ценова стабилност чрез осигуряване на стабилността на националната парична единица. Банката съдейства за създаването и функционирането на ефективни платежни системи и осъществява надзор върху тях. Тя е единственият емисионен институт в България и поддържа наличнопаричното обращение. БНБ регулира и осъществява надзор върху дейността на другите банки в страната с оглед поддържане стабилността на банковата система и защита интересите на вложителите. Банката осъществява изследователска дейност, събира, обобщава и анализира статистически данни. От 1 януари 2007 г. (с присъединяването на България към Европейския съюз) Българската народна банка участва в Европейската система на централните банки. - 11.12.2013 Публичен регистър на платежни институции, лицензирани в други държави членки, които предоставят платежни услуги на територията на Република България по чл. 7 от Наредба No 16 на БНБ - 11.12.2013 На 12 декември (четвъртък) в БНБ ще бъде представена новата медна възпоменателна монета „90 години от рождението на Апостол Карамитев” - 11.12.2013 Статистика за работата на RINGS • Ноември 2013 г. - 10.12.2013 Днес в съответствие с член 1, алинея 2 и член 50 от Закона за Българската народна банка в Народното събрание на Република България бе представен Отчетът на БНБ за първото шестмесечие на 2013 г. и Бюджетът на БНБ за 2014 година - 10.12.2013 Бюджет на БНБ • 2014 г. - 10.12.2013 Отчет на БНБ • януари - юни 2013 г. - 10.12.2013 Условия на предстоящ аукцион на 16.12.2013 г. - 09.12.2013 Резултати от проведен аукцион на 09.12.2013 г. Обменни курсове за 11.12.2013 - 1 USD = 1.42067 BGN - 1 GBP = 2.32768 BGN - 1 CHF = 1.60065 BGN


text: Родният ММА боец Любо Симеонов победи след предаване американеца Уес Симс в гвоздея от програмата на турнира "Максфайт 27" в зала "Арена Армеец". Вижте видео в галерията . Родният ММА боец Любо Симеонов-Чука победи след предаване американеца Уес Симс в гвоздея от програмата на турнира "Максфайт 27" в зала "Арена Армеец". Американецът се предаде във втория рунд Българският ММА боец Любомир Симеонов-Чука спечели и третия си мач на професионалния ринг на свободните боеве. Той сподели, че е загубил брат си преди година и че животът му не се е случил така, както е мислел. "Случвало се е да се сбивам с някого, но да пребивам хора и да режа уши - са пълни безсмислици. Не съм престъпник, допълва българският ММА боец Бившият бодигард и шофьор на Христофорос Аманатидис-Таки - Любомир Симеонов-Чука довечера излиза в дълго чаканото ММА зрелище.


text: bTV Cinema стартира на 07.12.2009 година. Целевата аудитория на bTV Cinema е от всички възрастови групи с акцент върху зрителите между 18-49 години. В телевизионната програма на bTV Cinema можете да гледате хитови сериали и филми (екшън, фантастика, романтични, драма, трилър, комедий, семейни и други).bTV Cinema и bTV Comedy са част от тематичната мрежа на телевизия bTV. ТелевизияbTV Cinema ТВ програма и предавания: Законът на улицата, Звярът, В неизвестност, Клиника сред рози, Царицата на рапирите, Червения орел, Приключенията на Мерлин, Гръм в Рая, Герои по БТВ синема, В името на справедливостта, Военни престъпления, Прокурорът, Изкуплението на Грейс,Черната стрела, Кости, Извън играта, Къща за кукли, Кевин Хил, Излъжи ме. BTV Cinema online.


text: Капитуларий Капитуларий (на латински: capitula — глава) е закон и разпореждане (указ) на франкските крале от династията на Каролингите. Съставени са на латински език, разделени на малки глави и параграфи. Съставянето на капитуларии се прекратява в края на IX в. Текстът на капитулария се оповестява от самия крал на събрание на висшите длъжностни лица. Капитуларият съчетава в себе си черти на публичното, или държавното, и частното, или наследственото право. Той съдържа разнообразна информация за стопанството, политическите институции, социалния строй и управлението на завоюваните земи. До наши дни не е достигнал нито един оригинал на капитуларий, съхранени са само сборници с техни копия.


text: Barbie: Приказка за Малката русалка * Доставката се извъшва с куриер до адрес, за повече информация щракнете тук. * Можете да платите филма в брой при получаване. Описание Barbie е Мерлия, шампион по сърфиране от Малибу. Тя влиза в ролята на нормална тийнейджърка, която в един момент научава шокиращата семейна тайна: че е русалка! Мерлия и приятелят ѝ, делфинът Зума, се впускат в приключение под водата, за да помогнат на нейната майка, кралицата на Океана. С помощта на своите нови приятелки, русалките, Мерлия спасява морското кралство. Тя разбира, че това, което те отличава от останалите, може да бъде твоята най-голяма сила. РейтингРейтинг: 8.67 / 6 гласа |За да оцените филма "Barbie: Приказка за Малката русалка", изберете цифрата отговаряща на Вашата оценка по десетобалната система:| Ако искате да сте първият дал мнение за този филм, направете го сега! Важна информация!Мненията, които най-добре описват филма, ще бъдат видими при всяко посещение на страницата. За да видите всички останали мнения, моля натиснете бутона "Покажи всички мнения". Без предупреждение ще бъдат изтривани коментари с обидно, расистко, клеветническо или друго съдържание, което нарушава добрия тон.


text: Achillea millefolium L. Химичен състав Екологични изисквания Не е взискателен към почвената и въздушна влага, а така също и към хранителните вещества в почвата, но все пак предпочита лека и богата на хумус почва. Не понася твърде тежките и влажни почви. Предпочитана реакция на почвата – pH 6,9-7,5. Растението живее по-дълго на бедни и варовити почви. Понася сгъстяване на посевите, понеже не е взискателен към светлината, но прекалената гъстота на посевите води до намаляване хамазулена в растенията. Понеже понася засенчване, равнецът може да се отглежда и в овощни градини. Сеитбооборот Обработка на почвата Размножаване а) Директна сеитба. Най-подходящият срок за нея е краят на март – началото на май или септември-октомври на предходната година. Но т.к. семената са много дребни, следва да се покриват с изключително тънък слой почва, за да могат да покълнат, след което е задължително валиране на почвата. Разходът на семена е 150-300 грама за един декар, но съществува риск от неравномерно поникване. Цената на 1 кг семена от немската фирма Pharmasaat е 310 ДМ без разходите по доставка и оранжев сертификат, а от канадската фирма Richters – 84 щ.д. б) Размножаване чрез разсад. Това е най-подходящият начин на размножаване, т.к. през първата година на поникването се образува само розетка от листа. Качественият разсад има образувани 4-ти и 5-ти същински листа и добре оформена коренова система. Най-подходящото време за изнасяне на разсада на полето е краят на септември-октомври. За един декар са необходими 6000 – 7000 растения при разстояния 50х30 см при ръчна обработка и 70х25 см при механизирана обработка. в) Вегетативно размножаване. То се извършва чрез разделяне на коренищата и се прилага много рядко и то само на много малки площи. Коренищата на 3-4 годишните растения се разделят на части с по 2-4 вегетативни пъпки и се засаждат късно през есента или рано напролет преди началото на вегетацията. Грижи през вегетацията Растенията през вегетацията се нуждаят от окопаване, като първото се извършва още напролет (през април), а второто – през юни, началото на юли. Второто окопаване на 2-5-годишните растения задължително се прави непосредствено преди цъфтежа, за да се гарантира чистота на събраната дрога от плевели и вредни примеси. Окопаването става на дълбочина 10-15 см. Белият равнец не изисква обилно торене, т.к. това води до намаляване съдържанието на етерично масло. Препоръчва се след прибиране на стръковете да се внесе малка доза добре ферментирал течен оборски тор, но и това не е задължително. Началото на вегетацията на белия равнец е през февруари, бутонизацията започва през юни, масовият цъфтеж настъпва през юли, а семената узряват в началото на август. За добиване на семена насажденията следва да се поливат допълнително, т.к. при засушаване не се раждат пълноценни семена. Прибиране на реколтата Цветоносните стъбла се отрязват на дължина 20 см от върха надолу с остър нож, сърп, коса или моторна косачка. Листата от неотрязаните части също се обират и се прибавят към стръковете. Не се събират нецъфтящи или прецъфтели стръкове, т.к. съдържанието на хамазулен в тях е малко. При култивираното отглеждане на белия равнец всяко година се събират по две реколти – първата през юни-юли, а втората 7-8 седмици по-късно. Прибирането на дрогата става в сухо и слънчево време! Равнецът чудесно понася многократното рязане на стръковете, като дава по няколко реколти годишно. Той прекрасно расте и в сьобщество с други култури, у които повишава съдържанието на етерични масла, т.к. е добър инсектицид и предпазва другите растения от вредители. Сушенето на слънце не се допуска, т.к. листата и цветовете губят баграта си, а оттам и качеството си. Стръковете съхнат 5-6 дни и изискват обръщане поне 2-3 пъти на ден. Билката е готова тогава, когато стръкчетата се чупят при огъване. Ако се използва сушилня, температурата в нея не бива да надвишава 35 градуса. Добиви След петата година е икономически неизгодно да се стопанисват насажденията, понеже се разреждат. Особено ценно и търсено е така нареченото “синьо масло”, което се добива от сорт “Проа” на белия равнец. видяна: 3363


text: Автор: Yasmin, 24 Август 2011 В понеделник 20-годишно момче загина на бул. „България”. Убиецът е на 22 г. и вегетира в болнично легло, без особени надежди да живее – прострелял се в главата. Причината за кървавата история е непълнолетно момиче, в което двамата били влюбени и не могли да си поделят. Вчера на бул. „Ботевградско шосе” загина още един млад човек – на 12 ли, на 16 г. ли, не се задълбочих особено в случая – все дете е. Хлапе извадило нож, друго хлапе го наръгало и избягало. По сигнал на ватман полицията намерила трупа, както и убиецът, още с окървавени дрехи. Бил криминално проявен – кражби някакви си... На никой не му е пукало какви точно, сега се сетили да му обърнат внимание. Това вчера и оня ден. Назад няма да връщам – там има бити учители, бебета, извадени очи, хвърлили се от осмия етаж 14-годишни зависими от хероина, самоубийства под влак заради любов, посинени от бой родители (заради това, че са осиновили побойниците си някога), обесени на лостове котки, ритани до смърт кучета. Насилие под всякаква форма. Днешните деца безспорно са много по-различни от тези преди десетилетия. По-комуникативни, по-умни може би, по-информирани, по-смели. И по-болни, и по-жестоки. На първо място детето оформя своя модел на поведение в семейството си, попивайки от най-близките си. Затова и няма как дете с майка оперна певица и баща учител да не е различно от онова, чието единствено задължение е било да нахрани кокошките след полупроговарянето-полупромучаването на баща си „Аре беееее, кое време стана!” Средата е определяща за развитието на човека – отрасналият в спокойно семейство с любов, е по-малко склонен към агресия от онзи, с детство тип „Тати смята, че мама е нещо мръсно, довлечено от котката и затова я бие на почивки”. Големите са отговорни за малките. Те трябва да видят кога детето бяга от училище, кога започва да лъже патологично, кога повръща след хранене, за кого е Ромео, за кого – Жулиета. Вярно, че родител не винаги се става по желание, но винаги трябва да е отговорно. Не знаеш ли кога хлапето плаче, на какво се смее, защо рисува само в червено или какви са тия деца, с които дори не иска да говори пред блока, не си участник в движението. И все по-встрани ще отиваш. Родителите често „губят” децата си. Един познат не спря да вярва в сина си, докато малкият не остави апартаментът им на голи стени. Изнесе всичко и го продаде, за да си купува хероин – от черната техника, през маратонките и телефоните, та до мебелите накрая. Познатият ми е кротък, умен човек. Бачкаше всичко, което му попадне, за да издържа семейството си. По-рано изгуби престижната си работа, защото не можа да бъде отговорен за 120 човека, и едновременно с това да получава панически атаки през 2 часа. Панически атаки заради страха, че като се прибере, синът му ще е отрязал безименния пръст на майка си, за да вземе златния и пръстен. Този мой познат се опита – заеми за лечение с психиатри, в комуни, 24 часа обич и внимание вкъщи. Нищо. Случва се. И двамата вече ги няма – единият мъртъв, другият обречен да е жив по-дълго от сина си. Не търся родителската вина. Само си спомням, че когато за първи път нарекох „идиот” мой съученик, даскалката по руски такава показалка ми перна през ръцете, че свитки ми излязоха. А баща ми после до 1 ч. през нощта ми изнасяше лекция на тема „Управление на конфликтите без обиди и бой”. Не толерирам и насилието над деца, било с показалки, или със скучни разговори. Но като че ли най-страшното насилие се ражда от липсата на разговори, на внимание, на спокойствие. Лесно е да осъдим децата и тийнейджърите, че са малоумни комплексари, които не четат, не учат, не се хранят здравословно, имат скапани ценности като бързи коли и руси жени. Лесно е и да се разкрещим на дъщерята, че си била пуснала в интернет нацупени снимки, гарнирани с дълбоко деколте. А защо не и на сина, който изпива бутилка водка по-бързо от руснак по време на запой. Ама защо едното дете търси внимание по този начин, а другото бяга от реалността с чашката, на кой му дреме. Нали трябва да се работи за пари, кога да тръгнем и да обичаме децата си? От малки не ги виждаме. Вербалната агресия е прелюдия към физическата. Днес наричаш някого „идиот”, утре му шибваш два шамара, вдругиден го наръгваш с нож. Защо пък не? По информация от медиите понеделнишкият стрелец и жертвата му първо се обиждали по стените си във фейсбук, после се срещнали, и кой в кръв на булеварда, кой в кома в болницата...Класика. Възрастта не се снижава само за пушенето, пиенето и секса. И за проявите на насилие върви надолу. И не е нужно да чакаме хлапето да стане на 10, за да му обясним ,че кучето го боли като го ритат, а Мария плаче като я оскубят. Няма оправдание от рода на „Не съм разбрал”, „Не съм видял”. Щом държавата е абдикирала от всичките си задължения, и единственото, което прави е да строи по 2 км магистрала за половин година, ние сме важните. Не се сещам за нещо, срещу което да няма превенция в нормалните страни – от рака на шийката на матката, та до шопинг пристрастяването. Е, тук пенсионерите ни умират от глад, безработните и ангажираните в сивата икономика заплашват да станат огромна армия, няк’ви милионери се правят, че правителството ги гони. А децата ни утвърждават силата си с агресия, различността си с алкохол, и красотата си с нови зъби и ботокс още на 20. Трябва да се оглеждаме. Да видим тия хлапета харесват ли си уроците, злоупотребяват ли с алкохол (не става въпрос да им крещим за чаша бира), имат ли си компания приятелчета, с които се чувстват добре, обичат ли животните, подиграват ли се на детето с очилата в техния клас и обиждат ли циганчето в съседния, харесват ли външността си, избухливи ли са, състрадателни ли са. Не е необходимо да пребъркваме якетата им след училище, за да видим всичко това. Медиите непрекъснато пишат за поредната Николета, за новата любов на поостарелите и поразведени вече Иван и Андрей. Слагат тези новини на първа страница. Не акцентират на материалите, в които психолог казва как днес ако мъчиш животно, утре убиваш човек. Водещи новини на списания, вестници и телевизии са, че известна личност била починала след дълго боледуване, или в инцидент. Някъде между редовете е изгубено това, че се „почива” докато си спиш в леглото, а от злупотреба с алкохол или каране с 200 на мотора по магистралата се умира в зверски мъки. Не са виновни родителите. В повечето случаи те просто се покриват като щрауси, защото им е адски трудно. Човешко е. Но в близките 150 г. нито Бойко Борисов, нито друг сторител на магистрали ще обърне внимание на децата ни. Затова ние ще трябва да спрем хлапетата да ритат кучета, да карат с 200, и да говорят само, когато искат пари. Другият вариант е да спрем да ги раждаме. Публикувано на 24 Август 2011 в: http://chuime.bg/80-yasmin/18076-kakvo-im-stana-na-tiya-hlapeta.html


text: Къща за гости Корал Съобщете, че видяхте обявата в Rooms.bg Обекти за настаняване Добре Дошли в къща за гости Корал - гр. Приморско! Заповядайте в най - красивото морско градче! Нашата къща ще Ви предложи много уют и спокойствие. Предлагаме Ви комфортни стаи, обзаведени с хладилник и телевизор, на Ваше разположение има и самостоятелен санитарен възел към всяка стая. Гр. Приморско е един от най - посещаваните курортни градове на българското Черноморие! Тук се намират едни от най - красивите и чисти плажове. Само на няколко километра се намира устието на р. Ропотамо - райско кътче и притегателен център за хиляди туристи всяка година.


text: Външна политика на Перу В Перу се провежда прагматична политика, съобразена с икономическите реформи и търговско-икономическото отваряне, както и с необходимостта от външнополитическо покритие на усилията за борба с наркобизнеса. Перу е член на Организацията на американските държави, Андската общност (седалището ѝ е в Лима, столицата на Перу), Асоциацията за тихоокеанско икономическо сътрудничество (1997 г.) и основните международни организации. Членка е на ООН от 1949. В началото на 1995 г. избухна граничен конфликт между Перу и Еквадор, чиито корени са заложени при самото създаване на двете независими републики. Основният спорен момент е стремежът на Еквадор да получи (или възстанови, според еквадорската интерпретация) пряк излаз на р. Амазонка. Перуанското правителство демонстрира готовност да предостави на Еквадор икономически излаз на реката, но след приключване на процеса на маркиране на около 80 км от общата граница между двете страни. На 26 октомври 1998 г., при посредничеството на страните-гаранти САЩ, Бразилия, Аржентина и Чили, подписали т. нар. Протокол от Рио от 1942 г., бе подписано споразумение за уреждане на противоречията. Постигнатите договорености бяха оценени положително от световната общественост. В края на 1999 г. бе решен граничният проблем с Чили, с което Перу уреди и последния териториален спор със съседните си държави. През септември 2001 г. в Лима се проведе Двадесет и осмата извънредна сесия на Общото събрание на Организацията на американските държави. Сесията приключи с приемане на перуанската инициатива за Демократична интерамериканска харта и с подписване на “Декларацията от Лима”.


text: Cookies са много малки текстови файлове, които се запазват на Вашия компютър, когато посещавате някои сайтове. Ние използваме cookies, за да направим сайта по лесен за Вашата употреба. Може да премахнете всички cookies запазени на компютъра Ви, но това може да доведе до невъзможноста да използвате части от сайта. Задължителни и за най-добро зареждане на сайта Функционалност


text: Икономически и парични въпроси: разширяване Всяка държава, желаеща да се присъедини към Европейския съюз, наред с другите неща, трябва да транспонира всички икономически и парични правила на Общността в своето вътрешно право. Еврото не се въвежда непосредствено след присъединяването: държавата-членка трябва първо да отговори на определени икономически изисквания („критерии за конвергенция”). - ВЪЗДЕЙСТВИЕ НА РАЗШИРЯВАНЕТО ВЪРХУ ЕВРОЗОНАТА - ИКОНОМИЧЕСКО ВЪЗДЕЙСТВИЕ НА РАЗШИРЯВАНЕТО - РАЗШИРЯВАНЕ - Текущо разширяване - Разширяването от януари 2007 г. - Разширяването от май 2004 г.


text: Ако има вкусен и нискокалоричен плод, чиято консумация да носи прекрасно чувство за свежест, това са ягодите. Те съдържат два пъти по-малко прости захари в сравнение с кивито и портокалите. Това, съчетано с яркочервения им цвят ги прави едновременно освежаващи и отварящи апетита. Добрата новина е, че консумацията им в умерени порции е възможна дори и при спазване на нисковъглехидратна диета. Градинската култивирана ягода (Fragaria х ananassa, Rosaceae) е популярният наследник на малките и много ароматни диви ягоди, които виреят и днес в умерените климатични зони на Европа, двете Америки и Азия. Съвременната история на ягодите започва в Европа през 18-ти век, когато френският ботаник Франсоа Фрезиер успява да кръстоса два диви сорта ягоди, за да получи така познатият ни едър, месест и сърцевиден плод. Още същия век култивираните градински ягоди стават изключително популярни в Европа и биват пренесени в Северна Америка. След няколко века селекция резултатът е налице: днес познаваме над 600 сорта ягоди, различаващи се по цвят, големина, плътност, аромат и сладост. Любопитно е да се знае, че ботанически ягодите всъщност не са "плодовете" на растението Ягода. Функционално погледнато тази роля се изпълнява от малките жъли семенца, покриващи червената им повърхност. Видове продукти от ягоди - Пресни ягоди - възможно най-добрият избор за здравословно хранещия се човек; - Замразени ягоди - това трябва да е вторият ви избор, ако на пазара няма пресни ягоди: те са загубили част от витамините и влагата си, но въпреки това си остават пресни; - Сушени ягоди - добро средство да подслаждане на зимното мюсли. Препоръчвам ги като алтернатива на по-богатите на захари стафиди, сушени смокини и фурми. - Компоти (стерилизирани ягоди) - традиционно в България компотът от ягода е алтернативното безалкохолно от поколения, за витамини там за жалост трудно можем да говорим. Ако правите компотите сами, насочете се към натурални подсладители. В противен случай избягвайте тези така вкусни и натъпкани със захароза храни; - Нектари и натурални сокове - концентрираният ягодов сок е изключително богат на прости захари. Ако това ви притеснява, избирайте напитки без добавена захар или такива с естествени подсладители; - Сладка, мармалади, конфитюри - следва да се консумират в малки количества, винаги в присъствие на храни с нисък гликемичен индекс. Това може да бъдат мюсли, пълнозърнести макарони или пълнозърнест хляб, обогатен с фибри. Хранителен състав на ягодите Ориентировъчно съдържание на вещества в 100 гр сурова храна: |Продукт||вода в %||ккал||белт. /гр||мазн. /гр||всичко въгл. /гр||фитостероли./мг||захари/гр||фибри/гр| |Пресни ягоди||91.5||30||0.6||0.3||7.0||-||4.7||2.3| |Замразени ягоди||90||35||0.4||0.1||9.1||-||7||2.1| Здравословни ползи от консумацията на ягоди - Богати са на витамин С, като 100 гр ягоди покриват препоръчваната доза за деня. Съдържат още витамини В9 и В5; - Добър източник са на минералите калий, желязо и магнезий. Здравословни рискове Най-сериозният здравен риск, свързан с консумацията на ягоди, е екологичната им чистота, т.е. дали са отглеждани съгласно еко нормите за безопасност, без да са пръскани с канцерогенни пестициди. За да елиминирате риска, купувайте ягодите в кутии със стикер за производство, когато пазарът предлага подобна възможност. Как да изберем и съхраним ягодите? Когато избирате ягоди, спрете се на твърди, лъскави плодове с ярък цвят. Ако забележите разлики в цветовете на отделен плод, това е индикация за неузрялост или за презрялост. Ягодите се развалят бързо под действието на топлина и натиск, затова е проблем да останат непокътнати при бране и транспорт. Не купувайте ягоди без зелени листенца. Трайността им е часове. Още нещо, често ягодите се развалят между магазина и хладилника ви. Причината е в найлоновите пликове и постоянното им триене едни в други, докато вървите към дома. Ето защо е добра идея да купите ягодите в кошничка/кутия или да си носите собствена такава. Ягодите са изключително поддаващ се на ферментация плод. Процесът на разваляне може да се случи дори и в хладилника ви. За да избегнете това, сортирайте ягодите преди да ги поставите в хладилника. Ако има меки екземпляри, изяжте ги, вместо да позволите да развалят останалите. Подредете ягодите без да ги миете, на широко в контейнер, без да ги сбивате, след което ги покрийте с капак, за да не поемат миризми от хладилника. Така можете да ги запазите свежи за два до три дни. Ако сте измили ягодите, единственият начин да ги запазите по-дълго е да ги посипете със захар. Това обаче не е много диетичен вариант. Идеи за използване на ягодите - Пресни: самостоятелно, в комбинация с други свежи плодове (киви, грейпфрут, портокал), нарязани в сухо мюсли или пасирани с лед на домашен сладолед; - Замразени: като част от сухо мюсли, в мюсли с мляко, с кисело мляко или за направа на домашен сладолед; - Сушени: в мюслита с мляко, в пълнозърнести-многозърнести кейкове с ядки.


text: Ravick Искам да започна тази статия с предварителната уговорка, че тя не цели хронологично описание на битките на България през 2012. Макар и наречена военен обзор, по скоро ще съдържа отношението ми към битките водени от нас в близки и далечни страни. Още с влизането ми в играта в средата на април тази година, попаднах на битките ни с Турция. Въодушевен от възможността да се бия за страната си, аз се почувствах на място. Постепенно с навлизането ми започнаха да ми правят впечатление политическите борби в страната, споменавам и тях макар и бегло защото мисля, че военната ни политика е пряко свързана с цивилната. Войната с Турция се водеше няколко месеца с променлив успех, което накара много хора да не виждат смисъл в това да взимаме регион и да го загубим след няколко дни. По едно време тази война заприлича на истински сериал, и честно казано на мен ми доскуча. Зарязах за малко военните си подвизи и се насочих към икономическо развитие. Така лека полека стъпих на крака. Малко по-късно дойде идеята да се преместим в южна Америка. Идеята ми се стори странна, но пък беше нещо ново и различно от скуката в Турция. Като цяло този поход се оказа пълен провал. След като триумфално се завърнахме по нашите земи се роди идеята да се счепкаме с Украйна. Една кампания с първоначален успех, но като равносметка просто се разходихме. Войната ни с Румъния според мен показа, че все пак сме сила и успяхме да ги смачкаме и да ги задържим известно време. Накрая ще обърна внимание на сегашните ни подвизи в Гърция. Казвам подвизи макар Пловдив и Бургас да са в гръцко владение, защото вчерашното въстание в Пловдив изпълни душата ми с истински ентусиазъм. Много отдавна не бях виждал такава сериозна и страстна жажда за победа. За моя най-голяма изненада вместо обикновената тролня по стените, навсякъде се виждаха хора които от сърце раздават храна и оръжие. Това ме накара с удоволствие да дам всичко в боя. Макар и леко разочарован, че не взехме битката съм изпълнен с гордост от това което видях. За финал мисля да кажа две думи за вече покойната еБА. Разпускането й беше сериозен фактор в последните няколко кампании на България. Много от армейците станаха наемници, така загубихме сериозно количество щета. Надявам се в най-скоро време да се сформира нова армия която да е в състояние да нанася сериозни и точно насочени удари. Да живее България! What is this?You are reading an article written by a citizen of eRepublik, an immersive multiplayer strategy game based on real life countries. Create your own character and help your country achieve its glory while establishing yourself as a war hero, renowned publisher or finance guru.


text: Пневмококите (Streptococcus Pneumoniae) са широко разпространени микроорганизми, поради което пневмококови инфекции сред децата се срещат през цялата година, но са доста по-чести през есенно-зимния сезон. Често се предшестват от леки вирусни инфекции на горните дихателни пътища. Пневмококите колонизират назофаринкса на поне половината от децата сравнително скоро след раждането – средно около 5-ия месец от живота при изчезване от циркулацията на майчини антитела срещу стрептококовите полизахазидни капсулни антигени[1,2]. Пневмококовата колонизация на назофаринкса засяга почти всички малки деца, като настъпва по-рано и с по-селектирани стрептококови щамове в условия на широки контакти – предимно детски заведения (ясла, градина), домове за отглеждане и др. Широкото носителство на пневмококи превръща хората в резервоар на тази инфекция, който трудно може да бъде ограничен на индивидуално ниво, освен посредством масова ваксинация. Пневмококите предизвикват широк спектър от заболявания – от неинвазивни, но с висока честота, като синузит, среден отит и в по-малка степен пневмония до по-редките, но инвазивни и с висока смъртност – пневмония с бактериемия, емпием, стрептококов сепсис и менингит. Високата честота на тези инфекции, както горно-респираторните, вкл. възпалението на средното ухо и в по-малка степен на инвазивните (бактериемия, сепсис, менингит) е характерна предимно за детската възраст. Пневмококова пневмония Пневмококовата пневмония се среща по-често в ранното детство, при имунокомпрометирани болни и пациенти с някакви хронични заболявания[2]. Известна в миналото още като крупозна пневмония, тя най-често засяга няколко съседни белодробни сегмента или цял лоб, поради което я наричат още и лобарна пневмония. Всъщност, по-правилно е всяка лобарна пневмония най-напред да се подозира за причинена от пневмококи. В подкрепа на най-вероятна пневмококова етиология на пневмонията могат са послужат и някои често практикувани кръвни показатели – изразена левкоцитоза с олевяване и висок фибриноген. В амбулаторната и клиничната практика много рядко се прави микробиологично изследване за доказване етиологията на пневмонията главно по две причини – първо, при малките деца храчката или не може да се вземе въобще или, ако все пак се вземе, не е сигурно доказателство и второ, резултатът от микробиологичното изследване идва, след като вече е започнато антибиотичното лечение. Характерният за пневмококовата пневмония фибринозен ексудат изпълва белодробните алвеоли и ако заболяването протече през фазите на червената и сива хепатизация, има характерна перкуторна и аускултаторна находка: скъсен или силно притъпен перкуторен тон над инфилтрата, силно отслабено до липсващо везикуларно дишане плюс бронхиално дишане и начални и крайни крепитации. Ранната употреба на антибиотици, дори когато диагнозата не е напълно сигурна, е причина за т.нар. „декапитирано протичане”, при което класическият ход на пневмонията не се наблюдава. Както и при всяка друга пневмония и при пневмококовата пневмония има висока температура, учестено и затруднено дишане, особено при малки деца, кашлица, характерна ренгенова картина. Макар и рядко и пак по-често при децата под 3 години, пневмококовата пневмония може да се усложни със сепсис, емпием или абсцедиране, особено при инфектиране с т.нар. инвазивни щамове. Поради тези застращаващи живота на болното дете усложнения, още от осемдесетте години на миналия век има разработени пневмококови ваксини, които са въведени в задължителните имунизационни календари на много европейски страни и САЩ, а у нас ще се въведат през 2010 година. Лечението на която и да е пневмония, включително и на пневмококовата, следва да започне веднага след поставяне на диагнозата с подходящ антибиотик или антибиотична комбинация, ако състоянието е тежко и най-добре е това да стане в болнична обстановка. Среден отит Бактериалното възпаление на средното ухо е едно от често срещаните усложнения на острите респираторни инфекции на горните дихатерни пътища в кърмаческата и малката детска възраст, но може да се срещне във всяка възраст. Най-чест причинител е пак пневмококът, но може да се изолират Хемофилус инфлуенце (особено при деца под 12 г.), бета-хемолитични стрептококи, стафилокок и др. Най-често на втория–третия ден в хода на един остър вирусен ринофарингит, в едното и по-рядко в двете уши, се появява бързо нарастваща рязка и силна болка, която предизвиква ответен силен плач. Кърмачето започва да върти главичката и да дърпа болното ухо, плачейки непрекъснато. Силната болка се дължи на набирането на гноен ексудат в затвореното пространство на средното ухо и бомбирането на тъпанчевата мембрана. Нейното перфориране – спонтанно или инструментално, води до изтичането на гъста жълтеникава гной и облекчаване на болката. Гноетечението продължава няколко дни до оздравяване и затваряне на отвора на тъпанчевата мембрана. Заболяването често се съпътства от висока температура, кашлица, повръщане и главоболие при големите деца. Винаги е необходима спешна консултация с ото-рино-ларинголог, тъй като в малката възраст има опасност от инфектиране и на менингите и развитието на гноен менингит. Като усложения се наблюдават още хроничен среден отит и мастоидит. Лечението е общо – антибиотик за 8–10 дни и локално - капки за нос, промиване на болното ухо и накапването на антибиотични капки. Лечението може да бъде и хирургично, затова задължително се контролира от ушен специалист. Остър гноен синузит Лигавицата на параназалните синуси често се въвлича във възпалителния процес при острата хрема. Според някои автори дори всяка остра вирусна хрема ангажира най-малко и двата максиларни синуса, макар и това да няма винаги клинични прояви. В ранната детска възраст най-често се засягат максиларните и етмоидалните синуси, а в по-голяма възраст и фронталните синуси. Това пак се наблюдава в хода на остра инфекция на носоглътката. Суперинфекцията най-често се причинява от Хемофилус инфлуенце, бета-хемолитичен стрептокок и пак от пневмококи. Макар и по-рядко участват и стафилококи. Клинично острият гноен синузит се проявява с гноевидна носна секреция, главоболие – параназално или фронтално, повишена температура и обща отпадналост. Усеща се тежест около възпалените синуси, където може да има и оток на надлежащите тъкани, затруднено носно дишане и гъгнив глас. Уместно е да се направи посявка от носния секрет, за да се определи евентуалният причинител. Намирането на еозинофили в носния секрет насочва към алергично възпаление. Ренгенографията на синусите открива тотално засенчване или наличието на ниво. Лечението включва специфични и локални мерки. Антибиотик за поне 10 дни до овладяването на общата симптоматика и локално подходящи капки за нос за отбъбване на възпалената носна лигавица и облекчаване дренажа на засегнатите синуси. Възпалението на синусите често се благоприятства от местни аномалии – девиация на носния септум, наличие на аденоидни вегетации, носна алергия и др., които изискват специфично лечение. Прогнозата обикновено е добра. Заключение Както по света, така и в България нарастват не само пеницилин резистентните щамове на Streptococcus pneumoniae, но зачестяват и полирезистентните (резистентни към поне две, а дори и три антибиотични групи) щамове, като особено тревожна е тенденцията за неколкократно увеличение и на макролидната резистентност. За България макролидната резистентност на пневмококите вече достига 20%, съгласно данните на Bulstar. В условията на нарастваща антиботична устойчивост всяка една инвазивна стрептококова инфекция крие изключителни рискове за постигане на адекватно лечение. Тези факти правят още по актуално решението за въвеждане на пневмококовата ваксина в националния имунизационен календар.


text: Здравейте!Имам следната ситуация - фирма изплаща наем през ноември 2012 - срокът по старото зддфл за внасяне е 10 декември.Декларацията по член 55 се налага да се подаде тъй като данъкът е внесен след 31.12.2012 г. - срокът за декларацията е 31.07.2013,нали не бъркам?В самата декларация,в началото има година,тримесичие и месец - в моя случай да избера година и месец или година и тримесечие като отметки?БЛАГОДАРЯ НА ОТЗОВАЛИТЕ СЕ!


text: ZooMumba е най-забавната онлайн симулация на зоопарк! Построй си собствена зоологическа градина с всичко, каквото е необходимо за нея - развъдници с животни, атракции, будки за храна! Няма ограничения за фантазията ти - изборът е огромен! Набавиш ли си развъдници, веднага ще можеш да отглеждаш, храниш, чистиш и се грижиш за животните си в ZooMumba. Не забравяй да ги погалваш от време на време! Много важно: положи пътеки между отделните развъдници, за да могат посетителите на зоопарка да стигат до тях! Колкото по-атрактивен е зоопаркът ти, толкова повече хора ще го посещават. Те ще ти носят приходи, които ще са ти необходими за развитието му. ZooMumba е удоволствие за любителите на животни. Не се бави и изживей мечтите си онлайн! Привет в ZooMumba - твоята забавна зоологическа градина! Аз съм Соня. Моята задача е да ти обясня как се играе тук. В зоомагазина ще намериш различни развъдници, които са ти необходими за отглеждането на животни. Постави ги върху полето за игра! Кликни върху "Животни" и си купи някакво четириного или пернато. Обърни внимание дали животинката е от мъжки или от женски пол, в случай, че по-късно искаш да имаш бебета от този вид. Направиш ли семейство от животните, скоро ще има и лакоми малки сладурчета! Грижи се редовно за животните си и играй с тях. Това ще ги направи щастливи и доволни. Пробвай как става! Свържи развъдниците, сградите и атракциите посредством пътеки и улици с входа на зоопарка, за да могат посетителите да стигат до тях. Отиди в зоомагазина и купи храна за животните си - там има всичко! Сено, плодове, зърнени храни, месо, вода... От 2-ро ниво нагоре ще можеш да си купуваш сгради и различни щандове в зоомагазина. Така ще повишиш интереса към своя зоопарк Приходите можеш да събираш редовно с кликване върху сградата на изхода. Посетителите са много невнимателни и колкото по-посещавана става зоологическата ти градина, толкова по-често ще трябва да събираш и почистваш отпадъците. Поддържай чистотата! Така ще подобряваш имиджа си! Задоволството на твоите посетители се показва най-добре от покачването/спадането на зоо-измервателя. Започвай работа и създай най-хубавата и забавна зоологическа градина във виртуалния свят на ZooMumba! Успех!


text: Джо Хил |Джоузеф Хилстром Кинг| |писател| |Роден:||4 юни 1972 г. (на 41 г.) |Бангор, Мейн, САЩ| Джоузеф Хилстром Кинг, по-известен под псевдонима Джо Хил, е американски писател, роден на 4 юни, 1972 г. в Бангор, Мейн. Публикувал е три романа - „Heart-Shaped Box“ (" Кутия с форма на сърце, 2007 - преведена на български), "Horns" (Рога", 2010 - преведена на български) и NOS4A2 (2013), а също така и сборник с къси разкази, озаглавен 20th Century Ghosts. Джо Хил е автор и на поредицата комикси Locke & Key. Родители на Хил са писателите Табита и Стивън Кинг. Когато Хил започва да пише, е наясно с факта, че ще започнат сравнения между неговото творчество и това на баща му, Стивън — един от най-продаваните и най-признатите писатели в наше време. Затова избира да използва съкратена форма на името си през 1997, поради желанието си да постигне успех заради качествата си на писател, а не заради факта, че е син на Стивън Кинг. Самият Стивън Кинг е използвал псевдонима Ричард Бакман, след като вече се е утвърдил като писател, обяснявайки по-късно в есето си "Защо бях Бакман", че е чувствал, че иска да знае дали ще може да повтори отново успеха си, заради качествата си на писател. Джо Хил избира същия подход. Макар и вече много читатели и критици да са наясно с връзката между Стивън Кинг и Джо Хил, неговата белетристика е широко възхвалявaна и голяма част от критиците разглеждат творчеството му обективно и без предразсъдъци. Джо Хил е второто дете на Табита и Стивън Кинг. Израснал е в Бангор, Мейн. По-малкият му брат, Оуен, също е писател. Хил има трима сина. |Тази страница частично или изцяло представлява превод на страницата „Joe Hill (writer)“ в Уикипедия на английски. Оригиналният текст, както и този превод, са защитени от Лиценза „Криейтив Комънс - Признание - Споделяне на споделеното“, а за съдържание, създадено преди юни 2009 година — от Лиценза за свободна документация на ГНУ. Прегледайте историята на редакциите на оригиналната страница, както и на преводната страница, за да видите списъка на съавторите.| Външни препратки[редактиране | edit source] - Личен уебсайт [1] - Профил в Twitter [2]


text: Създаването на всеки гоблен е изкуство. Майсторите на ръкоделието притежават изключителен талант , който им дава енергията да творят красота и изящество. Гобленът е вдъхновение! Вдъхновение от възможността да се внесе топлотата, светлината и красотата на заобикалящия ни свят в домовете ни, да се сътвори почти "невъзможното" с ръце и душа , за да се ощастливят любимите хора. Но колко по-лесно и приятно е да се работи в компанията на приятели. Затова съществува и българския сайт за хората с DMC конци в кръвта - Гоблените.com (http://www.goblenite.com). Едни от нещата, които ще видите вътре са полезна информация и съвети за гоблените, кратка история на това невероятно изкуство, както и удобна сравнителна таблица на DMC и Anchor цветовете, безплатни схеми за гоблени. Специално разработената система за потребителски лични галерии ще ви дадат възможността да създадете напълно безплатно свое лично място (онлайн галерия), където можете да изложите вашите произведения на изкуството, така че да ги види целия свят. Най-ценен обаче е форума. Там има всичко и най-вече - приятелска атмосфера: Интернет ресурси (Полезни сайтове, софтуер за гоблени, информация, новини и препоръки); Безплатни схеми на гоблени; Съвети, въпроси и отговори относно това невероятно изкуство; Сравнения и дискусии на тема конци, тъкани, бродерии, плетива, карета, покривки, декорации, малки картини...; Интернет ресурси (Полезни сайтове, софтуер за гоблени, информация, новини и препоръки); Обяви; Новини от печатни издания (Списания, вестници, каталози и всичко, което може да се докосне) и други. Обикалях много във форума на http://www.goblenite.com, но така и не успях да попадна на грубо изказване, някой да обиди някого, вражески настроения, спорове - всички се разбират и помагат. Може би защото това е раят на дамите в Интернет. Само който не е търсил конкретна схема или съвет за избождането на гоблен, той не знае колко полезно е място като Гоблените.com.


text: KÖMMERLING предлага множество прозоречни системи, които със своето многообразие от видими височини и дълбочини на вграждане на крилото и касата, с разнообразните си кострукции с подвижен и стационарен делител, декоративни или делящи стъклото шпроси могат да изпълнят всякакви прозоречни фантазии. Вътрешни подпрозоречни дъски, функционални ролетни щори и кепенци, ПВЦ плоскости за строителството (напр. панели за входни врати), системи за фасадна облицовка и изграждане на балкони допълват асортимента. Икономичност, дизайн, функционалност, статика, защита на околната среда и отговорното отношение към ресурсите и суровините отговарят при KÖMMERLING на най-високите изисквания и се опират на полезните познания на производителите. PVC дограмата е идеалният вариант за офиси, извънградски къщи или градски помещения. ПВЦ дограмата е отлично съчетание на цена и качество и притежава редица положителни характеристики – нещо, от което се нуждаете в повечето случаи. PVC дограмите могат да бъдат съчетани с различни стъклопакети, които се отличават с най-разноообразни качества: от бронировка до слънцезащита. - Решили сте да обновите старите си прозорци ? - Търсите нови, за да ги поставите в новия си дом ? - Трябват ви специални конструкции за офис, търговски обект или производствен цех ? - Нуждаете се от стъклопакети със специални свойства ? - Търсите системи с оптимално съчетание между цена и качество ? Попаднали сте на точното място. Експертите на Пласт Маркет ООД ще ви помогнат с полезна информация за дограмата, да разберете как да не допускате грешка при избора й и как да направите така, че след няколко десетки години, да можете с увереност и спокойствие да кажете, че сте направили абсолютно правилния избор. Сфери на дейност на Пласт Маркет ООД : - пластмасова, алуминиева и дървена дограма, както и врати за жилищни помещения, вили и офиси - остъкляване на тераси и балкони - търговски и офисни прегради - входни конструкции от алуминиеви и пластмасови профили. Прозорците създават атмосферата във вашия дом !!! PVC дограма Един от най-големите плюсове на PVC дограмата е добрата топлоизолация. Тя има нисък коефициент на топлопроводимост и задържа топлината в помещенията. ПВЦ дограмата не изисква специална поддръжка и няма да ви се налага да я боядисвате или да я третирате със специални препарати. PVC дограмата образува конденз много по-трудно от алуминиевата. Това обаче в никакъв случай не означава, че при висока влажност над 50% няма да се образува конденз. Най-често срещаните места на образуване на конденз са върху дограмата и стъклопакета.


text: Nordest Lemonmint Beach Resort е благоприятно място за почивка и отмора след напрегнат ден, добре разположен в плажове, ресторанти, нощен живот зона на град Северен Гоа. Оттук гостите имат лесен достъп до всичко, което този оживен град може да предложи. Рай за почивка и релаксация - хотелът предлага пълна отмора само на няколко крачки от многобройните забележителности на града като например Плаж Калангут, Кандолим Бийч, Плаж Бага. Съоръженията и услугите предлагани в Nordest Lemonmint Beach Resort гарантират Вашия приятен престой. Хотелът е оборудван със съоръжения като пералня, сейф, румсървиз, магазини в хотела, магазин за кафе. Атмосферата на Nordest Lemonmint Beach Resort се усеща във всяка стая. На Ваше разположение са дадености като минибар, сейф в стаята, всекидневник, отделни душ и вана, интернет достъп (безплатен). През деня можете да се насладите на отпускащата атмосфера благодарение на спа, игрална зала, басейн (за деца), масаж, фитнес зала. Открийте интригуващата комбинация от професионално обслужване и широка гама удобства в Nordest Lemonmint Beach Resort.


text: Външна политика Външната политика обикновено е насочена към защита на националните интереси, националната сигурност, идеологическите разбирания и икономическия просперитет. Това става в резултат на мирно сътрудничество с други нации или чрез агресия, война и експлоатация. Определянето на външната политика обикновено е задължение на правителствения лидер и на министъра на външните работи. В САЩ обаче, Конгресът има значителна власт и влияние и може да приема упълномощаващи законопроекти за външните отношения. Външната политика се реализира от правителствените органи, натоварени с международните отношения, дипломацията и международното представяне на страната. Понякога те се занимават и с външната търговия и чуждестранната помощ.


text: Инструменти за достъп за хора с увреждания Инструменти на сайта Избор на език Бъдещи предизвикателства – финансова и икономическа криза, Лисабонски договор и изменение на климата. Групата на консерваторите (Европейска народна партия) запази водещата си позиция в Европейския парламент. Резултатите от изборите показват, че централно-десните партии в някои от най-големите страни от ЕС (Франция, Италия, Испания, Полша) се радват на значително по-голяма подкрепа отпреди. Въпреки че получи по-малко гласове, групата на социалистите все още е втора със значителна преднина пред либерал-демократите. Зелените спечелиха нови места и се доближиха до либерал-демократите. 736-те европейски депутати ще имат глас в определянето на състава на следващата Европейска комисия, а ако Лисабонският договор бъде приет на втори ирландски референдум по-късно тази година, депутатите ще решават и каква роля ще играят бъдещият президент и външен министър на ЕС. Депутатите ще участват и в преговорите за международно споразумение за глобалното затопляне. Очаква се също така през идните месеци парламентът да разгледа разпоредби за предотвратяване на нова финансова криза. Около 388 млн. души можеха да гласуват на европейските избори. Активността бе под 44 % – по-слаба от тази на миналите избори. Председателят Барозу благодари на гласувалите, че са изразили гледището си за политическото бъдеще на ЕС. „Като цяло резултатите говорят за недвусмислена победа на партиите и кандидатите, подкрепящи европейския проект и очакващи политически отговор от страна на Европейския съюз на всекидневните си грижи“, каза той.


text: Майка-чудовище, упоявала и оставила 4-годишната си дъщеря да умре от глад, бе осъдена на 32 години лишаване от свобода, съобщи вестник "Ню Йорк таймс". Карлота Брет-Пиърс отрече да е отговорна за смъртта на дъщеря си Марчела, която е тежала 8,5 килограма и е имала само едно зрънце царевица в стомаха си преди да умре. По нейните думи, тя е "обичаща и грижовна майка", която е потънала в бедност и отчаяние. "Не смятам, че съм отговорна за смъртта на дъщеря си, защото, всъщност, аз не съм я убила", заяви категорично Брет-Пиърс, обвинявайки съдебните заседатели, пресата и собствения си адвокат за затрудненото й положение. Съдийката Патриция ДиМанго се обърна към майката-чудовище с думите: "Марчела е живяла в ада в рамките на собствения си дом, където реябвало да бъде в безопасност!". Бабата на починалото момиченце е осудена на 15 години лишаване от свобода по обвинение в непредумишлено убийство. "Децата са важни за обществото, те трябва да имат право на глас, дори и в смъртта", добави разгневената съдийка. Малката Марчела почина през септември 20109 г., след като преживя истински ад, в който тя бе лишавана от храна и измъчвана. По думите на ДиМанго, ако детето е получавало "храна, вода и основни родителски грижи", то би било все още живо, но "липсата на грижи и апатията" от страна на нейните близки са я погубили. Известно е, че майката е тъпкала насила хапчета в устата на детето и го е била, често пред очите на брат й Тимел. "Това дете на такава крейка възраст е било подложено на адски мъки, които никой не трябва да търпи", коментира ДиМанго. Въпреки това, майката на починалото дете продължава наглото си поведение и се появи в съдебната зала, за да моли за прошка. "Във никаквъ случай аз не съм злобен или лош човек", твърди тя. По нейните думи причината за кончината на рожбата и е била липсата на образование и пари, с които да се грижи аз болното си дете.Пазарувай в MediaMall.bg - книги, музика, филми и абонаменти


text: „Ако изборите променяха нещо, щяха да ги забранят!“ – със сигурност сте виждали този анархистки лозунг, изписан тук там по стените на сградите или поне из виртуалните стени в социалите мрежи. Опазил ме Бог, не съм станал анархист, нито съм преминал към „другия бряг“, да успокоя хората, които ме познават. И все пак, наблюдавайки и анализирайки т.нар. кампания около т.нар. първи референдум в демократичната история на България, с все по-силна убеденост ми иде да напиша: „Ако този референдум би променил нещо, щяха да го забранят!“ Дни и нощи мисля и разсъждавам за бъдещето на българската енергетика и все не мога да постигна хармония със себе си. ОК, какъв ми е изборът? Ако бойкотирам референдума “АЕЦ Белене”, се превръщам в последовател на поредната ренегатска партийка в родния oбществен живот – тази на Меглена Пръмова, пардон Кунева. Е не, по-скоро бих подкрепил жреца на Тангра Йоло Денев, отколкото поредното политическо недоразумение, било то и с брюкселски аромат. Ако участвам в референдума и гласувам със “ЗА“ (абсурдно е, но все пак да анализираме всички варианти) ще се влея в бодрите редици на руското енергийно лоби, на чело с Р. Овч., и разни други знайни и незнайни червени „експерти“ (единият от които беше пионер на българската порно индустрия, ама що му трябваше да влиза в политиката той си знае...може би не случайно продуцира онова прословуто „атомно Ку Ку“). Ако участвам в референдума и гласувам с „НЕ“, излиза, че съм на страната на Баце, който въпреки че се гушкаше с Путин и/или Медведев (все забравям кой беше президент, кой – премиер), изведнъж се яви в образа на „Super Анти-Белене Man“ и каза, и рече „No Pasaran“ на проекта. Хич не ми се ще да ме припознават и като “костовист” или като изчезващ вид от самоизяждащата се синя (уж) десница. Като лек комедиен щрих няма как да не отбележа, че оспорващите си „Златните малинки“ на българския политически театър с номинации за третостепенна женска роля и за най-антипатичен поддържащ политик – Мария Капон и Иван Иванов странно как се оказаха лидерите на инициативните комитети „Анти Белене“. Само като ги гледам и слушам, на мен ми идва и за трета АЕЦ да гласувам, но повече да не ми ги показват тия двамата по телевизора. В същото време тези, които можеха наистина да придадат някаква свежест и цвят в скучната сива картинка на кампанията и съответно да направят макар и мъничък пробив в абсурдното политическо статукво – ПП „Зелените“, бяха услужливо отрязани от участие в този толкова важен за обществото дебат. Акт, който едва ли изненада мнозина. Защото Зелените поне щяха да разкрият на висок глас, без да се съобразяват с партийни цветове, много нелицеприятни истини за политически далавери, корупция, комисионни, лобита и много др. въпроси, останали скрити за „послушния електорат“...Специални благодарности към Христо Комарницки! И в крайна сметка...какво да правим? Със сигурност мнозина такива неориентирани като мен си задават тоз тежък въпрос...Ами ето какво си отговарям аз! Майната ви! Отнася се за всички от официалната политическа сцена, представени и непредставени парламентарно! Аз няма да бойкотирам референдума и така няма да подкрепя Пръмова-Кунева (дори и да се гушка с Барозу)! Няма да гласувам с „ДА“ и така няма да дам рамо на разни Станишевци, Първановци, Сидеровци, Каракачановци и тем подобни червенеещи ДС креатури. Дори да гласувам с „НЕ“, това не означава, че ще даря гласа си на ГЕРБ и тем подобни безпринципни политически субекти, обявили се срещу АЕЦ Белене, но лобиращи за добива на шистов газ и бъдещото развитие на нови ядрени мощности в Козлодуй например! Имам приятели, които подкрепят ядрената енергетика, защото вярвят във високите технологии, и аз ги разбирам. Но всъщност истината е, че дори и най-новите достижения в ядрената енергетика нямат нищо общо с модерните технологии на ХХI век. За мен, независимо от „генерацията“ реактори и “безопасността“ на съвременните АЕЦ, тези технологии, в същността си не са се променили значимо от времето на Хирошима...Студената война....Чернобил...или Фукушима. Аз вярвам, че „мирният атом“, е част от едно минало, което трябва, колкото се може по-бързо да забравим. Технологиии, оставящи след себе си радиоактивни боклуци, които ще са проблем 25 000 години напред за човешката цивилизация и поставят под угроза живота на нашите деца и внуци, струва ми се, че е малко цинично да наричаме „екологични” или „технологии на Бъдещето”. И всеки разумен, трезвомислещ, интелигентен човек би трябвало да се съгласи с това. Или казано на прост език – това е все едно да трупаш тонове лайна в една част на апартамента си, без да имаш никаква идея, как да ги изчистиш, като се успокояваш, че наследниците ти все някак си ще се справят. И да се радваш, че вонята засега почти не се усеща в задимената ти кухня, където всяка вечер се наливаш с ракия менте и крещиш „Да живей България!”, замезвайки с шопска салата, направена от турски домати, македонски краставици и разни „пластмасови” ГМО зеленчици, омешани със сирене от палмово масло – всичко това на фона на родна ориенталска чалга, субсидирана по европейски проекти. Затова...„НЕ”, ще участвам в този цирк, макар и с отвращение...може би за последен път. Защото пък току виж точно този избор може и да промени нещичко в Системата. Колкото и наивно-идеалистично да звучи това!


text: Да измислиш поздрав за абитуриент, който да му предадеш лично или да надпишеш поздравителна картичка с него е нещо, което на пръв поглед изглежда лесно, но всъщност не е. Особено ако искаме да излезем от клишето и да пожелаем нещо наистина различно, лично, истинско, което да трогне абитуриента и да се превърне в скъпо за него послание. Разбира се без пожелание за здраве, щастие, любов и пари едва ли ще се размине, но е хубаво да помислим за нещо по лично. Нещо, което да бъде като пътеводна светлина за днешния абитуриент в живота на нас възрастните. Най-важно може би е пожеланието да е от сърце, искрено и лично – така ще сме сигурни, че то ще достигне до сърцето на този, за когото е предназначено! Ето и някои примерни пожелания, които всеки от Вас може да пречупи през своя мироглед, така че да станат подходящи за този, за който са предназначени! Бъди отличник и в живота, както и досега. Усмихвай се и запази детето в себе си. На добър час! Бъди себе си. Вярвай на вътрешния си глас, посрещай трудностите смело, а успехите с идеята, че можеш и още. Успешен старт в живота! Нека тази последна вечер с любимия ти клас бъде незабравима за теб! Ще има много сълзи, но и много смях. Раздяла – да, но само ако ти пожелаеш. Звучи малко тъжно - това е край, но и начало на нещо ново и още по-вълнуващо! Скъпи ......, Ето, че дойде и този ден – денят на твоят абитуриентски бал, който ще бъде един от най-красивите и незабравими празници твоя живот! Сега започва един нов етап от живота ти, който ще бъде изпълнен с изненади и предизвикателства. Времето на детски игри отмина. Започва една нова “игра” - по примамлива, но и по сложна. Ще има много прекрасни мигове, но и много горчивини. Приеми всяка трудност, като изпитание и се усмихвай на всяка загуба. Когато се колебаеш – довери се на вътрешния си глас.Дори и да сгрешиш по – важно е да знаеш, че ти си скочил, а не просто някой те е бутнал! Лесно няма, така че ако “съдбата ти затвори вратата - влез през прозореца”!, защото винаги има начин! Ти можеш! Пожелавам ти да имаш куража да реализираш всички мечти, да имаш късмет и във всичко да ти върви. Да вярваш, че хубавото предстои и дори да има трудности да ги посрещаш с усмивка на лице! Уроците не свършват с последния звънец. Живота е най-добрия учител, а ти бъди добър ученик! Успешен стар в живота!


text: Кога бодежите в сърцето са опасни? В половината от случаите болките в сърдечната област не са признак на сърдечно заболяване |Възможно ли е човек навреме да открие, че страда от сърдечносъдово заболяване? Кои оплаквания могат да ни наведат на мисълта, че имаме проблеми със сърцето? Досега нямам оплаквания, но много се страхувам от сърдечен пристъп, защото съпругът ми почина от това. При множество заболявания на сърдечносъдовата система лекарят може да би окаже ефикасна помощ при условие, че го потърсите навреме Но много хора се паникьосват, когато получат спазми в гръдния кош. Обикновено мислят за най-страшното - инфаркт. А само в половината от случаите болките в сърдечната област са признак на сърдечно заболяване. Когато се обърнете за консултация към лекаря, защото смятате, че сърцето би създава проблеми, имате големи шансове при прегледа той да установи, че сърцето би е в отлично, в безупречно състояние. Редица оплаквания хвърлят в паника хората без в действителност да са признак на по-сериозно заболяване. Сред тях са: • Болки под зърното на лявата гърда или вляво под гръдния кош. • Силно сърцебиене. • Дълбоко и забавено дишане, придружено от прималяване. • Виене на свят, изтръпване на ръцете и краката. Но дори и действително спиране на сърцето може да се предотврати, ако познаваме състоянието си и не сме изненадани. Повечето хора смятат, че при претоварване сърцето започва да тупти по-силно, по-бързо и после внезапно спира. Голяма е вероятността да се поддадем на това самовнушение и да започнем да се страхуваме от «спиране на сърцето»! Не се оставяйте да ви сплашат отживели времето си предразсъдъци. При настъпването на сърдечна криза обикновено разполагате с достатъчно време, за да си помогнете сами или да потърсите чужда помощ. И все пак има симптоми, които трябва да ви накарат да се замислите за състоянието на сърцето си. Такива са бодежите в сърцето. Тях трябва да приемете като достоверни предупредителни сигнали. Краткотрайните сърдечни неразположения ви оставят достатъчно време да се консултирате с лекар и да предотвратите инфаркта. Тези сърдечни оплаквания се появяват внезапно, обикновено след напрегната работа, силни емоционални афекти, много обилно хранене. ВНИМАНИЕ! Болката се локализира в средата на гръдния кош, дъхът спира. Както я охарактеризират най-често пациентите:«Като че ли в гърдите се е вклинил юмрук». Тази болка не е гърч, не е отчетливо пробождаща, нито пък прилича на усещането от допир до нажежено желязо. Тя е тъпа, като че ли някаква тежест се е загнездила в гръдния кош. Болката може да се разпростре към врата и/или към ръката. За препоръчване е в такива случаи болният да седне или да се излегне удобно и да запази спокойствие, докато трае пристъпът. Той не трябва да се движи, да прави каквото и да е. Тази болка понякога се бърка с болката, предизвикана в сърдечната област от обикновено стомашно разстройство. Сърдечните пристъпи, макар че отзвучават за няколко минути, ви подсказват, че е време да се консултирате по въпроса с лекар. | << върни се назад|| Автор: Редактор 27 август 2007 09:59